ნიუ-იორკი

ნიუ-იორკი (ინგლისურო: New York [nʲuːˈjɔːɹk]) — ნოღა ამერიკაშ აკოართაფილ შტატეფს, შტატ ნიუ-იორკის. 8 მილიონშე მეტი მახორობათ (830 კმ²-ს) ნიუ-იორკი, ამერიკაშ არძაშე უმოსი კაბეტი დო ოორუე ამერიკაშ არძაშე ინწრას დოხორინელი ნოღა რე. თიშ აგლომერაციას 22 მილიონშე მეტი კოჩი ოხორანს. ნოღაშ თე ჯოხოდვალაშ შტატიშე გჷშაგორალო თეს „ნიუ იორქ სითის“ უძახჷნა. ნოღას შხვანერო „დიდ უშქურს“ უძახჷნა (ინგლისურო: „Big Apple“) ნიუ-იორკი მოსოფელიშ ფინანსეფიშ, პოლიტიკაშ, ართუაფალი დო კულტურაშ ცენტრი რე დო თელ ქიანაშ ართ-ართი შანულამი გლობალურ ნოღეფშე რე მუზეუმეფიშ, გალერეეფიშ, ოხანტუ-ოშერსულებე დჷნაწესებუეფით, უმაღლაშ ოგურაფუეფით, მედიაშ, ედომუშამ ქიანაშ კორპორაციეფიშ დო ოფინანსე ბაზარეფიშ დიდი მუდანალათ. თაქ იდვალჷ გოართოიანაფილი ერეფიშ ორგანიზაციაშ მოსოფელიშ შტაბ-ბინა. ნოღაშ ფარგანეფს ხუთი რაიონი რე (ჯვეშ სტილით საგრაფო): ბრონქსი, ბრუქლინი, მანჰეთენი, ქუინზი დო სთეითენ-აილენდი. თე ბოლოშ მოხ არძა რაიონს მილიონშე უმოსი მახორობა რე დო ზოხო-ზოხო ააშ-იშ შხვა უკაბეტაშ ნოღეფს უწორუანდჷ. ნიუ-იორკი ირწანას უკაბეტაშ მუდანობაშ იმიგრანტეფს მიკიჭოფანს ედომუშამ ქიანაშ 180 ქიანაშე, მუჭოთ ნთელ ააშ-შე, ნამუსჷთ ნოღას მუშ კულტურაშ, ენერგიაშ, კოსმოპოლიტიზმიშ დო ეკონომიურ შილებუანალაშ გეშა მოულა. ნიუ-იორკი ასეშო უკაბეტაშ ამერიკულ ნოღეფს შქას კრიმინალიშ არძაშე უმოს დაბალი დონეთ გჷშეგორჷ. ლიტერატურა კოროცხუაფონი ერკებულიშ ელემენტი } | country flaglink2 | variant = | size = | name = | altlink = მორაგბეეფიშ ერუანული ნაკორობა | altvar = rugby }} ირვინგ ვაშინგთონი, "ნიუ-იორკიშ ისტორია" (ინგლ.) ენთონი ბერჯესი (1976). "New York", Little, Brown & Co. (ინგლ.) კენეთ ჯეკსონი (1995). "The Encyclopedia of New York City", Yale University Press. რესურსეფი ინტერნეტის ნიუ-იორკიშ ოფიციალური ვებ-ხასჷლა NYCvisit.com - ნოღა ნიუ-იორკიშ ოფიციალური ტურიზმიშ ვებ-საიტი ვირტუალური ტური Archived 2009-04-30 ვებ-ხასჷლას Wayback Machine. ტურისტიშ ალმაშარე ჟურნალი "ნიუ-იორკიშ" ვებსაიტი NYCityMap - ნიუ-იორკიშ ინტერაქტიული რუკეფი